OpenLLM-France/wikimedia huggingface dataset:
# Blagodàtne (Crimea)

* Per a altres significats, vegeu «Blagodàtnoie».
Blagodàtne (en (ucraïnès): Благодатне) és un poble de la República Autònoma de Crimea a Ucraïna, que el 2014 tenia 90 habitants. Pertany al districte rural de Djankoi. Fins al 1948 la vila es deia Konek.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Umbriel

«Umbriel» té aquests significats:
* Astronomia: satèl·lit d'Urà. Vegeu Umbriel (satèl·lit).
* Literatura: personatge del poema The Rape of the Lock d'Alexander Pope, definit com a «esperit crepuscular de la melanconia».
# Selecció de la ruleta

La selecció de la ruleta és una forma de selecció proporcional a l'aptitud en la qual la probabilitat que un individu sigui seleccionat és proporcional a la diferència entre la seva aptitud i la dels seus competidors. Conceptualment, això pot representar-se com un joc de ruleta, on cada individu obté una secció de la ruleta, però els més aptes obtenen seccions majors que la dels menys aptes. Després, la ruleta es fa girar i cada cop es tria a l'individu que "tingui" la secció en què la ruleta s'ha parat.
Existeix un algorisme per a realitzar aquest procés:
* Suma total: Calcular la suma total acumulada dels fitness de tots els individus de la població actual.
* Elegir un nombre aleatori r: Generar un nombre aleatori entre 0 i la suma total.
* Recórrer: Recórrer la població acumulant novament els fitness. Quan la suma que es porti sigui major o igual a r seleccionem l'individu actual.
L'algorisme té una complexitat de O(n2) tornant-se ineficient a mesura que creix n (la mida de la població) És simple, poc eficient i presenta el problema de què l'individu menys apte pot ser seleccionat més d'un cop. Presenta el problema que hi ha diferències entre el valor de còpies esperat i el valor real de còpies obtingut. El pitjor individu pot seleccionar-se diverses vegades.

## Vegeu també

* Selecció (algorisme genètic)
* Algorisme genètic

## Enllaços externs

* Codi (en C) (vegeu selector.cxx).
# Pero Sessé II

Pero Sessé II (? - ?) va ser un cavaller del llinatge aragonès dels Sessé. Del llinatge aragonès dels Sessé. Es desconeixen dades sobre el seu matrimoni i descendents. Fou Justícia d'Aragó del 1188 al 1208.
Pero Sessé II Llinatge de Sessé :
| Càrrec de govern |||
| Precedit per: Esteban | Justícia d'Aragó (Llista de justícies d'Aragó) (1188-1208) | Succeït per: Pero Pérez de Tarazona |

## Bibliografia

* (castellà) Jerónimo Zurita: Anales de la Corona de Aragón (Ed. 1562-1580)
* (castellà) Gran Enciclopedia Aragonesa: Sessé, linaje de los
# Blagodàtnoie (Saràtov)

* Per a altres significats, vegeu «Blagodàtnoie».
Blagodàtnoie (en rus: Благодатное) és un poble de l'óblast de Saràtov, a Rússia, segons el cens del 2011 tenia 664 habitants. Pertany al districte municipal de Khvalinsk.

## Referències

* ↑ «Почвенная карта России». Arxivat de l'original el 2018-01-25.
* ↑ «Топографические карты СССР N-39 (В) 1:100000. Самарская область.». Arxivat de l'original el 2018-01-15.
# Triclini

El triclini (del llatí triclinium, provinent del grec τρικλίνιον, triklínion, de τρι-, tri-, 'tres', i κλίνη, kline, mena de llit, butaca llarga, sofà o, més aviat, chaise longue) era l'estança d'una casa romana amb la funció de menjador. El nom s'origina perquè a l'habitació hi havia tres d'aquests mobles coberts amb coixins, al voltant de tres dels costats de la taula, i pel quart que quedava se servia el menjar. Els romans menjaven estirats damunt aquests mobles, recolzats sobre el costat esquerre. A les cases dels antics romans, especialment els patricis, el triclini era molt comú. El sopar era un ritual a la vida dels antics romans i es perllongava des del començament del vespre fins a altes hores de la nit. Generalment, entre 10-20 persones se situaven al voltant d'una taula disposats de manera que pogués destacar la seva importància en funció de la proximitat al propietari. Donada la importància del triclini, es decorava amb mosaics i pintures a les parets. En la decoració d'aquestes habitacions eren molt comunes les imatges de Dionís i Venus, així com les natures mortes. Les cases dels nobles tenien almenys dos mobles on reclinar-se i no era difícil trobar cases que en tenien quatre o més. En aquestes cases, el triclinius maius (menjador gran) es va utilitzar per organitzar festes a les quals hi assistia un gran nombre de convidats. Des de les butaques es menjava i bevia durant l'àpat, mentre es feien espectacles de cant i ball per entretenir els convidats; la decoració de les sales sovint se centrava en l'èpica d'Enees i de l'Eneida.
# Rut Ribas i Martí

Rut Ribas i Martí (Sant Sadurní d'Anoia, 1990) és una educadora social i política catalana. Graduada en Educació Social i estudiant de Psicologia. Milita a les Joventuts d'Esquerra Republicana de Catalunya des de l'any 2013. Fou portaveu de la federació regional del Penedès - Anoia d'aquesta organització juvenil i n'ha estat la secretària nacional d'Emancipació i Ciutadania. A les eleccions al Parlament de Catalunya de 2017 fou escollida com a diputada amb la llista d'Esquerra Republicana de Catalunya-Catalunya Sí. El 26 de novembre de 2019 va substituir Adriana Delgado com a secretària quarta del Parlament. El 2020 va decidir acabar la seva trajectòria parlamentària i no presentar-se a les eleccions al Parlament de 2021.
El juliol de 2021 fou nomenada directora general de l'Alumnat del Departament d'Educació del govern de la Generalitat de Catalunya.

## Referències

* ↑ «Entrevista amb Rut Ribas, secretària nacional d'emancipació i ciutadania de les JERC: "Faig política perquè no me la facin, aquest és el meu lema"». El 3 de Vuit, 09-05-2017. Arxivat de l'original el 1 de desembre 2017 [Consulta: 19 novembre 2017].
* ↑ «Rut Ribas escollida nova portaveu regional de les JERC Penedès-Anoia». Joventuts d'Esquerra Republicana de Catalunya, 01-04-2015. Arxivat de l'original el 1 de desembre 2017. [Consulta: 19 novembre 2017].
* ↑ «Composició del Parlament - Resultats provisionals - Eleccions al Parlament de Catalunya 2017». Arxivat de l'original el 2017-12-22. [Consulta: 22 desembre 2017].
* ↑ «Rut Ribas serà la cap de llista de les Joventuts d'Esquerra Republicana a les properes eleccions del 21 de desembre». Joventuts d'Esquerra Republicana de Catalunya, 10-11-2017. Arxivat de l'original el 1 de desembre 2017 [Consulta: 19 novembre 2017].
* ↑ Alemany, Jordi «Un mínim de 18 diputats no repetiran escó». El Punt Avui, 25-12-2020, p. 12.
* ↑ «Nomenaments» (en anglès). [Consulta: 19 gener 2022].
# Selinunt (Trifília)

El riu Selinunt (grec antic: Σελινοῦς) fou un riu secundari del districte de la Trifília, a la regió de l'Èlide, de localització desconeguda, però que regava principalment el territori de la ciutat de Escil·lunt.

## Referències

* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. Enciclopèdia Catalana - Fundació Institut Cambó, 2015, p. 1508. ISBN 9788441224223.
* ↑ Smith, William (ed.). «Selinus». Dictionary of Greek and Roman Geography (1854). [Consulta: 14 gener 2021].
# Poker Face

Poker Face és el segon senzill del l'àlbum debut anomenat The Fame, de la cantant americana Lady Gaga. Va ser estrenada el dia 23 de setembre de 2008.

## Llista de cançons

* UK CD single
* "Poker Face" – 3:58
* "Poker Face (Tommy Sparks & The Fury Remix)" – 3:57
* Australian CD single
* "Poker Face" – 3:58
* "Just Dance (Robots to Mars Remix)" – 4:38
* Vinyl LP
* "Poker Face" – 3:58
* "Poker Face (Glam As You Club Remix)" – 7:51
* "Poker Face (Dave Audé Club Remix)" – 8:12
* Promo remixes CD single
* "Poker Face (Dave Audé Radio Edit)" – 3:53
* "Poker Face (Dave Audé Club Remix)" – 8:13
* "Poker Face (Glam As You Club Remix)" – 7:52
* "Poker Face (LLG vs. GLG Radio Edit)" – 4:06
* "Poker Face (LLG vs. GLG Club Remix)" – 6:33
* iTunes EP
* "Poker Face (Space Cowboy Remix)" – 4:54
* "Poker Face (Dave Audé Club Remix)" – 8:13
* "Poker Face (Jody den Broeder Club Remix)" – 8:05
* US 'The Remixes' CD single
* "Poker Face (Space Cowboy Remix)" – 4:54
* "Poker Face (Dave Audé Club Remix)" – 8:13
* "Poker Face (Jody den Broeder Club Remix)" – 8:05
* "Poker Face" – 4:01
* "Poker Face (Instrumental)" – 4:01
* German CD single (2 track)
* "Poker Face" – 3:58
* "Just Dance (RedOne Remix) [feat. Colby O'Donis & Kardinal Offishall]" – 4:18

## Guardons
### Nominacions

* 2010: Grammy a la cançó de l'any
* 2010: Grammy a la gravació de l'any

## Referències

* 1 2 3 4 5 6 «Poker Face Tracklisting». Ultratop.de. [Consulta: 2 març 2009].
* ↑ «German CD single». Musicline. [Consulta: 13 setembre 2009].
# Biy

El Biy, Bi, By o Byi era un cap tribal o de clan principalment entre els uzbeks de l'Àsia central entre els segles xvi i xx. Al Kanat de Khivà el biy era el que en batalla se situava a la dreta del kan.

## Referències

* ↑ Howorth, Henry Hoyle. History of the Mongols, from the 9th to the 19th Century. Part II division II. The so-called tartars of Russia and Central Asia. Londres: Longmans, Green and Co, 1880.
# Triclorofluorometà

El triclorofluorometà (CCl₃F), més conegut com a CFC-11, és un líquid inodor i incolor, té una densitat d'1,494 g/cm³ i un punt d'ebullició pròxim a temperatura ambient. És un refrigerant ideal pel seu ús en aires condicionats degut al seu baix punt d'ebullició. També s'utilitza en agents escumants, precursors en aplicacions medicinals i dissolvents desegreixants. El CFC-11 s'utilitza, a vegades, com un producte de neteja en sistemes de pressió baixa. El CFC-11 és perjudicial per al medi ambient quan arriba a l'estratosfera, ja que pateix reaccions fotoquímiques i es descompon donant radicals clor que reaccionaran amb l'ozó i, per tant, contribueix a la desaparició de la capa d'ozó.

## Taula de propietats físiques

| Property | Valor |
| Densitat (ρ) a 0 °C | 1.5432 g.cm$^{−3}$ |
| Densitat (ρ) a 18.82 °C | 1.4905 g.cm$^{−3}$ |
| Temperatura crítica (T$_c$) | 198 °C (471 K) |
| Pressió crítica (p$_c$) | 4.410 MPa (44.1 bar) |
| densitat crítica (ρ$_c$) | 4.151 mol.l$^{−1}$ |
| Índex de refracció (n) a 20 °C, D | 1.3821 |
| Factor de acèntric (ω) | 0.18875 |
| Moment dipolar | 0.450 D |
| Potencial d'esgotament de l'ozó (PAO) | 1 (per definició) |
| Potencial d'escalfament global (GWP) | 4600 (CO₂ = 1) |
# Rut Carandell i Rieradevall

Rut Carandell i Rieradevall (Barcelona, 19 de març de 1966) és una advocada i política catalana, directora de Plataforma per la Llengua des de 2022.
Es llicencià en dret per la Universitat de Barcelona. Pel que fa a l'exercici de responsabilitats de govern, fou durant 3 anys secretària d'Administració i Funció Pública de la Generalitat de Catalunya i també directora de l'Escola d'Administració Pública de Catalunya durant el període 2003-2006.
Així mateix, fundà l'Associació de Juristes en Defensa de la Llengua Pròpia el 2003 i exercí de directora de l'Escola de Prevenció i Seguretat Integral de la Universitat Autònoma de Barcelona, en el període 2006 fins a març de 2015. En aquella universitat també impartí classes de Dret administratiu.
Pel que fa a la seva activitat política, milità a les Joventuts d'Esquerra Republicana de Catalunya, i després a Esquerra Republicana de Catalunya, des de l'any 1987 fins a 2009. Amb anterioritat, desenvolupà el càrrec de presidenta del Consell Nacional de les JERC i a ERC fou presidenta de la Sectorial de Justícia i Dret, com també presidenta de la Comissió de Garanties i candidata al Senat per Barcelona l'any 1993. L'any 2008 fou la candidata de Reagrupament Independentista a la secretaria general d'ERC i, el maig de 2009, es donà de baixa d'ERC després de 23 anys de militància, a conseqüència de l'expulsió de Joan Carretero. L'any 2010 es presentà com a número 1 a la llista de Reagrupament per Barcelona a les eleccions al Parlament de Catalunya.
El 2022 esdevingué directora de la Plataforma per la Llengua. El 7 d'octubre de 2022 fou guardonada pel Consell de l'Advocacia Catalana amb el 16è premi Agustí Juandó i Royo per la seva defensa de la llengua catalana en l'àmbit jurídic.

## Referències

* ↑ «Rut Carandell, portaveu de Reagrupament, anuncia que també deixa ERC». Diari de Girona, 12-05-2009. [Consulta: 21 agost 2014].
* ↑ «Rut Carandell, nova directora de Plataforma per la Llengua». Plataforma-Llengua.cat. [Consulta: 18 febrer 2022].
* ↑ «Rut Carandell, nova directora de la Plataforma per la Llengua». DBalears.cat, 18-02-2022. [Consulta: 7 octubre 2022].
* ↑ «L'advocada Rut Carandell rep el Premi Agustí Juandó i Royo per promoure l'ús del català a la justícia». CICAC.cat, 07-10-2022. [Consulta: 7 octubre 2022].
* ↑ «La consellera Ciuró participa en el lliurament del XVIè Premi Agustí Juandó i Royo per la defensa del català a la justícia». Govern.cat, 06-10-2022. [Consulta: 7 octubre 2022].
# Tierra

«Tierra» té aquests significats:
* Terra en castellà
* Tierra (1996), pel·lícula de Julio Médem
* Tierra (grup), un grup llatí de R&B de la dècada del 1970 i 1980
* Tierra, àlbum de 1973 de Tierra
* Tierra, àlbum de 1994 del grup de rock japonès L'Arc-en-Ciel
* Tierra (simulació), és una simulació de vida per ordinador feta per l'ecologista Thomas S. Ray
* Tierra Entertainment, ara coneguda com a AGD Interactive, una empresa de joc sense ànim de lucre especialitzada en remakes de jocs clàssics d'aventures de Sierra Entertainment
# Selinunt (riu)

«Selinunt (en grec antic Σελινοῦς)» té aquests significats:
* Selinunt, riu de l'antiga Grècia de la regió de l'Èlida de localització desconeguda.
* Selinunt, antic nom del riu de Sicília que desemboca vora l'antiga ciutat de Selinunt.
* Selinunt (actualment Selenti), riu de Cilícia que desemboca vora l'antiga ciutat de Selinunt.
* Selinunt, riu de Grècia de la regió d'Acaia que desemboca prop de la ciutat d'Egi.
# Pokemoneda

Una pokemoneda és una moneda virtual que s'utilitza en el joc de realitat augmentada Pokémon Go desenvolupat per Niantic, Inc.
Aquest joc és una de les aplicacions informàtiques amb més descàrregues el 2016. Les monedes per jugar són d'accés gratuït o es poden comprar. Amb les pokemonedes es pot comprar: Poké Balls, encens, ou sort, mòdul esquer, incubadora i augment d'espai (objectes i pokémon).
Es lliuren deu pokemonedes de franc cada 21 hores per cada gimnàs defensat, fins a un màxim de deu gimnasos.
L'aplicació informàtica Pokémon Go, va causar un impacte al mercat borsari de Tòquio al juny de 2016, quan les accions de Nintendo, propietària de llicència de Pokémon van pujar un 86 per cent, la qual cosa significa un augment de 17.000 milions de dòlars. La moneda virtual va ser definida el 2012 pel Banc Central Europeu com: "un tipus de diners digitals no regulats, que és emès i generalment controlat pels seus desenvolupadors, i usat i acceptat entre els membres d'una determinada comunitat virtual."
L'empresa Apple preveu un augment de facturació en 2017 gràcies a les creixents vendes de pokemonedes.

## Vegeu també

* Diner digital
* Criptomoneda

## Referències

* ↑ El Economista. «Pokémon GO aterriza en móviles: un éxito de Nintendo que estaba cantado», 07-07-2016. [Consulta: 29 agost 2016].
* ↑ Todo Android. «Pokémon Go, primeras impresiones», 06-07-2016. [Consulta: 29 agost 2016].
* ↑ La Vanguardia. «Ha sido la ‘app’ más descargada del mundo y la que ha generado más ingresos y más rápidamente», 27-08-2016. [Consulta: 28 agost 2016].
* ↑ applesfera. «Pokémon Go ya es la aplicación más descargada en la App Store», 10-07-2016. [Consulta: 28 agost 2016].
* ↑ Computerhoy. «Cómo conseguir y utilizar Pokémonedas gratis en Pokémon GO», 2016. [Consulta: 28 agost 2016].
* ↑ cnet. «Pokémon compra pokemonedas», 18-07-2016. [Consulta: 28 agost 2016].
* ↑ European Central Bank. «Virtual Currency Schemes» (en anglès) p. 5. Frankfurt am Main: European Central Bank, 01-10-2012. [Consulta: 28 agost 2012].
* ↑ staff5. «Una empresa quiere pagar a sus trabajadores con pokemonedas», 26-08-2016. Arxivat de l'original el 2016-08-30. [Consulta: 29 agost 2016].
* ↑ Página/12. «Pokemonedas», 28-08-2016. Arxivat de l'original el 2016-10-30. [Consulta: 29 agost 2016].
# Björn Kurtén

Björn Olof Lennartson Kurtén (Vaasa, 19 de novembre del 1924 — Hèlsinki, 28 de desembre del 1988) fou un paleontòleg dels vertebrats i escriptor finlandès conegut per les seves obres de divulgació científica.
Pertanyia a la minoria sueca de Finlàndia. El 1953 es doctorà amb una tesi sobre la dinàmica de poblacions de mamífers recents i fòssils. El 1955 començà a treballar com a docent a la Universitat de Hèlsinki, on més tard exerciria el càrrec de professor des del 1972 fins a la seva mort el 1988. A més a més, fou investigador visitant a la Universitat de Florida i la Universitat Harvard (1971).
La seva especialitat eren els mamífers fòssils (particularment els ossos) i dugué a terme excavacions en països com ara Suècia, Tunísia i Espanya. Era conegut per les seves obres de divulgació científica, que el 1988 li valgueren el Premi Kalinga de la UNESCO, entre altres reconeixements. A banda d'això, escrigué llibres de ciència-ficció paleontològica, gènere que anomenà «paleoficció» (com ara Den svarta tigern, una novel·la sobre la interacció entre els neandertals i els homes de Cromanyó), A la dècada del 1980 presentà una sèrie de televisió escandinava sobre l'època glacial.
Així mateix, publicà una cinquantena d'articles científics. Col·laborà amb el paleontòleg català Miquel Crusafont i Pairó.

## Referències

* 1 2 Anderson, 1991, p. 123.
* ↑ Anderson, 1991, p. 124.
* ↑ «List of Kalinga Prize Laureates» (en anglès). Kalinga Foundation Trust. [Consulta: 6 setembre 2021].
* ↑ Acosta Rizo, 2013, p. 331.

## Bibliografia

* Acosta Rizo, C. «Un pie en el cielo y otro en la ciencia: las interacciones productivas de Miquel Crusafont (1910-1983)» (en castellà). Dynamis, 33, 2, 2013, pàg. 321–342. DOI: 10.4321/S0211-95362013000200003.
* Anderson, E. «Björn Kurtén, an eminent paleotheriologist» (en anglès). Annales Zoologici Fennici, 28, 3/4, 1991, pàg. 123–126.
# Tàngara dorsigroga

La tàngara dorsigroga (Hemithraupis flavicollis) és un ocell de la família dels tràupid (Thraupidae).

## Hàbitat i distribució

Habita la selva pluvial, clars, vegetació secundària i bosc obert de les terres baixes des de l'est de Panamà, nord i est de Colòmbia, sud de Veneçuela i Guaiana cap al sud fins l'est de l'Equador, est del Perú, nord de Bolívia i oest amazònic del Brasil i oriental.

## Referències

* ↑ «Tàngara dorsigroga». Cercaterm. TERMCAT, Centre de Terminologia. Rev. 20/10/2022(català)
# Tierra (pel·lícula)

Tierra és una pel·lícula espanyola de 1995 dirigida per Julio Medem. Els seus protagonistes són Carmelo Gómez i Emma Suárez. La cinta va participar en el 49è Festival Internacional de Cinema de Canes.

## Sinopsi

Un home, Ángel, es considera a si mateix meitat home, meitat àngel, mig viu, mig mort, i creu que la seva consciència està regida per una veu que li parla des del cosmos. Arriba a una comarca amb l'encàrrec de fumigar, i acabar d'aquesta manera amb la plaga de trujoles que imprimeix al vi gust de terra. Dues dones molt diferents, una jove, descarada i soltera, i tímida i casada, l'altra, desperten els seus instints de manera que cadascuna respon als dos aspectes de la seva complexa personalitat: l'ardent i la romàntica.

## Repartiment

* Carmelo Gómez - Ángel Bengoetxeo
* Emma Suárez - Ángela
* Karra Elejalde - Patricio
* Silke - Mari
* Nancho Novo - Julio
* Txema Blasco - Tomás
* Ane Sánchez - Hija de Ángela
* Juan José Suárez - Manuel
* Ricardo Amador - Charly
* César Vea - Miñón
* Pepe Viyuela - Ulloa
* Alicia Agut - Cristina
* Miguel Palenzuela - Tío de Ángel
* Vicente Haro - Mayor
* Adelfina Serrano - Concha

## Premis
### XI Premis Goya

| Categoria | Persona | Resultat |
| Millor director | Julio Médem | Nominat |
| Millor actriu revelació | Silke | Nominada |
| Millor música original | Alberto Iglesias | Guanyador |
| Millors efectes especials | Reyes Abades Ignacio Sanz Pastor | Guanyador |

### Fotogramas de Plata 1996

| Categoria | Persona | Resultat |
| Millor actriu de cinema | Emma Suárez | Guanyadora |
| Millor actor de cinema | Carmelo Gómez | Guanyador |
* Premi a la millor pel·lícula espanyola en els Premis OLID de Valladolid (1996).
* Esment especial de la Crítica al Festival Internacional de Sao Paulo, Brasil (1997).

## Referències

* ↑ Tierra al web de Julio Medem
* ↑ «Festival de Cannes: Earth». festival-cannes.com. [Consulta: 19 setembre 2009].
* ↑ Tierra a Fotogramas
* ↑ Tierra al web dels Premis Goya
* ↑ Actores y películas de plata, ABC, 18 de març de 1997

## Enllaços externs

* El cine español que me marcó: 'Tierra' de Julio Medem a espinof.com
# Samorodki

Samorodki (en rus: Самородки) és un poble (un possiólok) de l'óblast d'Uliànovsk, a Rússia, que en el cens del 2010 tenia 330 habitants. Pertany al districte de Barix.

## Referències

* ↑ «Численность населения Алнашского района в разрезе населённых пунктов на 1 января 2008 года». Алнашский районный Совет депутатов. Arxivat de l'original el 2012-04-11. [Consulta: 20 febrer 2010].
# Lloyd Kelly

Lloyd Casius Kelly (1 d'octubre de 1998) és un futbolista professional anglès que juga de defensa al Newcastle de la Premier League.

## Referències

* ↑ «Lloyd Kelly». AFS Enterprises. [Consulta: 27 març 2018].
* ↑ «Lloyd Kelly». AFC Bournemouth. [Consulta: 29 maig 2019].
# Pharr

Pharr és una població dels Estats Units a l'estat de Texas. Segons el cens del 2000 tenia 46.660 habitants.

## Demografia

Segons el cens del 2000, Pharr tenia 46.660 habitants, 12.798 habitatges, i 10.878 famílies. La densitat de població era de 864,9 habitants/km².
Dels 12.798 habitatges en un 47,1% hi vivien nens de menys de 18 anys, en un 64,2% hi vivien parelles casades, en un 16,9% dones solteres, i en un 15% no eren unitats familiars. En el 13,3% dels habitatges hi vivien persones soles el 7,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,64 i el nombre mitjà de persones que vivien en cada família era de 4,02.
Per edats la població es repartia de la següent manera: un 34,8% tenia menys de 18 anys, un 11,3% entre 18 i 24, un 26,3% entre 25 i 44, un 15,8% de 45 a 60 i un 11,9% 65 anys o més.
L'edat mediana era de 27 anys. Per cada 100 dones de 18 o més anys hi havia 85,7 homes.
La renda mediana per habitatge era de 24.333 $ i la renda mediana per família de 25.916 $. Els homes tenien una renda mediana de 19.169 $ mentre que les dones 16.737 $. La renda per capita de la població era de 9.462 $. Aproximadament el 30,8% de les famílies i el 35,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pharr». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Pharr». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].